section_heading: Povijest
paragraph_text: Prema austrougarskom ratnom planu 4. armija je zajedno s 1. armijom pod zapovjedništvom Viktora Dankla trebala prijeći rijeku San, zauzeti Lubin i Brest, te zajedno s njemačkim snagama okružiti rusku vojsku u čitavoj ruskoj Poljskoj. Četvrta armija se tako napredujući sukobila s ruskom 5. armijom pod zapovjedništvom Pavela Plehvea, te je istu porazila u Bitci kod Komarowa zarobivši pritom 20.000 ruskih vojnika.